
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 133
                                                                 din 30 mai 2022
privind aprobarea depunerii proiectului: ”Reabilitare energetică moderată a Școlii Gimnaziale Radu Popa, Sighișoara, județul Mureș”

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 17.520/25.05.2022 și la Consiliul Local Sighișoara cu nr. 17.952/30.05.2022, de referatul de aprobare, înregistrat cu nr. 17.522/25.05.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Ținând cont de prevederile Ordonanței de Urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

Ținând cont de Ghidul Specific privind regulile și condițiile aplicabile finanțării din fondurile europene aferente Planului naţional de redresare şi rezilienţă în cadrul apelurilor de proiecte PNRR/2022/C5/2/B.2.1/1, PNRR/2022/C5/2/B.2.2/1, Componenta 5 – Valul renovării, Axa 2 – Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, aprobat prin Ordinul nr. 441/2022 al Ministerului Dezvoltării, Lucrărilor Publice și Administrației; 

Văzând prevederile Legii nr. 372/2005 privind performanţa energetică a clădirilor, republicată;
Având în vedere prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare; 

Având în vedere prevederile art. 42 alin. (1) din Legea nr. 500/2002 privind finanţele publice, cu modificările şi completările ulterioare; 

Având în vedere și prevederile Hotărârii de Guvern nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Văzând informarea transmisă de A.M.R. și înregistrată la Municipiul Sighișoara cu nr. 11.136/01.04.2022, cu referire la clarificările publicate de către Ministerul Dezvoltării, Lucrărilor Publice și Administrației, cu privire la unele aspecte prevăzute în ghidurile specifice aferente Componentei 5 – Valul renovării;
Ținând cont de prevederile Legii nr. 24/2000 privind normele de tehnică legislativă la elaborarea actelor normative, republicată, cu modificările și completările ulterioare;
Având în vedere Raportul de specialitate al Serviciului Achiziții, Investiții, Fonduri Europene, înregistrat cu nr. 17.523/25.05.2022, prin care se propune aprobarea depunerii proiectului: ”Reabilitare energetică moderată a Școlii Gimnaziale Radu Popa, Sighișoara, județul Mureș”;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. ,,b”, alin. (4) lit. ,,d” și lit. ,,f” și alin. (14), art. 139 alin. (1), alin. (3) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                          H O T Ă R Ă Ş T E:
Art. 1. Se aprobă depunerea proiectului: ”Reabilitare energetică moderată a Școlii Gimnaziale Radu Popa, Sighișoara, județul Mureș”, în vederea finanțării acestuia în cadrul Planului Național de Redresare și Reziliență (P.N.R.R.) -  Componenta 5 – Valul renovării, Axa 2 – Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, apelul de proiecte P.N.R.R./2022/C5/2/B.2.1/1. 
Art. 2. Se aprobă valoarea maximă eligibilă a proiectului: “Reabilitare energetică moderată a Școlii Gimnaziale Radu Popa, Sighișoara, județul Mureș”, în cuantum de 1.576.960 euro fără T.V.A., reprezentând valoarea de 7.762.900,99 lei fără T.V.A., calculată la cursul valutar Inforeuro aferent lunii mai 2022, unde 1 euro = 4,9227 lei, valoare stabilită în conformitate cu precizările din Ghidul Specific, astfel:
· Valoarea maximă eligibilă a proiectului = (aria desfășurată x cost unitar pentru lucrări de renovare moderată sau aprofundată, după caz), respectiv:

· Valoarea maximă eligibilă a proiectului = 3.584 mp. x 440 euro/mp. fără T.V.A. (aria desfășurată x cost unitar pentru lucrări de reabilitare moderată a clădirilor publice).

Art. 3. Se aprobă finanțarea tuturor costurilor neeligibile aferente proiectului, precum și alocarea resurselor financiare necesare implementării optime ale acestuia, în condiţiile rambursării ulterioare a cheltuielilor eligibile (fără T.V.A.) din P.N.R.R. și a T.V.A. aferentă cheltuielilor eligibile din bugetul de stat, din bugetul coordonatorului de reforme și/sau investiții pentru Componenta 5 – Valul Renovării – M.D.L.P.A., în conformitate cu legislaţia în vigoare, cheltuieli care asigură implementarea proiectului, astfel cum acestea vor rezulta din documentațiile tehnico - economice/contractul de lucrări solicitate în etapa de implementare.

Art. 4. Se aprobă Descrierea sumară a investiției, prevăzută în Anexa nr. 1, care face parte integrantă din prezenta hotărâre.

Art. 5. Se împuternicește Primarul Municipiului Sighișoara, domnul Sîrbu Ioan - Iulian, să semneze toate actele necesare și contractul de finanțare în numele U.A.T. Municipiul Sighișoara.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Achiziții, Investiții, Fonduri Europene, Biroul Buget, Contabilitate, Salarizare – Direcția Economică și Direcția Arhitect Șef din cadrul Municipiului Sighișoara.
Art. 7. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa  www.primariasighisoara.ro.
PREŞEDINTE DE ŞEDINŢĂ,

  

           Tűrk Michaela                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Achiziții, Investiții, Fonduri Europene;

  1 ex. Biroul Buget, Contabilitate, Salarizare – Direcţia Economică.

10 ex.  

B.A. 
